CONTRACT SUBSECVENT DE ACHIZIȚIE PUBLICĂ DE SERVICII
nr.                   din data......................

la Acordul-cadru nr ______/__________________

În temeiul Legii nr. 98/2016 privind achizițiile publice și al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, s-a încheiat prezentul contract subsecvent.

Articol 1 - PĂRŢILE CONTRACTULUI SUBSECVENT
Autoritatea Contractantă ȘCOALA GIMNAZIALĂ NR. 178, cu sediul în București,  sector 1, str. Dridu, nr. 2, telefon/fax. 021.667.03.35 / e-mail scoalanr178@gmail.com, având CUI 20769247 și cont RO75TREZ24A650401203030X deschis la Trezoreria Sector 1, reprezentată prin director  Mihaela Gabriela Nițe, în calitate de Promitent-achizitor în Acordul-cadru nr. ...... din data ..................., denumită în continuare Achizitor, pe de o parte
şi 
.........................., cu sediul în ..........., sector ..........., str. ..........., nr. .........., nr. telefon …………/ e–mail ………………., având nr. de înmatriculare ..............., CUI ....................  și cont  ............................ deschis la Trezoreria Statului, reprezentată prin administrator ................................., în calitate de Promitent-prestator în Acordul-cadru nr. ...... din data ..................., denumită în continuare Prestator, pe de altă parte.

Articol 2 - DEFINIŢII 
2.1 În prezentul contract următorii termeni vor fi interpretaţi astfel: 
a. Contract subsecvent – prezentul contract și toate anexele sale, încheiat în baza acordului-cadru;
b. Acord-cadru - acordul-cadru încheiat între părți, prin care au fost stabilite elementele și condițiile esențiale care guvernează contractele subsecvente;
c. Achizitor şi Prestator – părţile contractante, aşa cum sunt acestea denumite în prezentul contract;
d. Caietul de sarcini – Anexa I a acordului-cadru, care cuprinde cerințele privind prestarea serviciilor;
e. Conflictul de interese – orice eveniment influențând capacitatea Prestatorului de a exprima o opinie profesională obiectivă și imparțială sau care îl împiedică pe acesta să acorde prioritate intereselor Achizitorului/beneficiarului ori interesului public general al Proiectului. Aceste restricții sunt aplicabile și subcontractanților, salariaților și experților care acționează sub autoritatea și controlul Prestatorului;
f. Forţa majoră – un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului subsecvent și care face imposibilă executarea obligațiilor afectate;
g. Prețurile unitare ale serviciilor – prețurile unitare, exprimate în lei fără TVA, ofertate de Promitentul-prestator și prevăzute în Anexa III – Propunerea financiară, respectiv prețul unitar/atelier/clasă și prețul unitar/atelier tematic/clasă, utilizate pentru determinarea valorii contractelor subsecvente;
h. Servicii – serviciile de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, astfel cum sunt prevăzute în Caietul de sarcini;
i. Atelier/clasă – unitatea de măsură utilizată pentru stabilirea prețului unitar și determinarea cantității și valorii atelierelor contractate și prestate pentru o clasă, în condițiile prevăzute în Caietul de sarcini;
j. Atelier tematic/clasă – unitatea de măsură utilizată pentru stabilirea prețului unitar și determinarea cantității și valorii atelierelor tematice contractate și prestate pentru o clasă, în condițiile prevăzute în Caietul de sarcini;
k. Zi – zi calendaristică;   
l. Lună – lună calendaristică.

Articol 3 - INTERPRETARE 
3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context. 
3.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit. 
3.3 Clauzele şi expresiile vor fi interpretate prin raportare la întregul contract.

Articol 4 - OBIECTUL CONTRACTULUI
4.1 Prestatorul se obligă să presteze servicii de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, în conformitate cu prezentul contract, acordul-cadru, Caietul de sarcini, propunerea tehnică și propunerea financiară.

Articol 5 - PREȚUL CONTRACTULUI
5.1 Valoarea prezentului contract este de .................. lei fără TVA, la care se adaugă TVA în valoare de .................. lei, rezultând o valoare totală de .................. lei cu TVA.
5.2 Prețurile unitare ale serviciilor, conform ofertei declarate câștigătoare, sunt:
a) ________ lei fără TVA/atelier/clasă;
b) ________ lei fără TVA/atelier tematic/clasă.
La prețurile unitare se adaugă taxa pe valoarea adăugată (TVA), potrivit prevederilor legale în vigoare.
5.3 Valoarea prezentului contract se determină în funcție de cantitățile contractate pentru fiecare categorie de servicii și de prețurile unitare corespunzătoare prevăzute la art. 5.2.
5.4 Prețurile unitare ale serviciilor sunt ferme pe întreaga durată de executare a prezentului contract, cu excepția situațiilor în care modificarea acestora este permisă de lege, de acordul-cadru și de prezentul contract.
5.5 Plata serviciilor se va efectua în termen de 30 (treizeci) de zile calendaristice de la data înregistrării facturii prin sistemul național privind factura electronică RO e-Factura, pe baza procesului-verbal de recepție a serviciilor. Se vor factura și achita exclusiv serviciile efectiv prestate și recepționate, în funcție de cantitățile efectiv prestate și de prețurile unitare corespunzătoare.
5.6 Factura aferentă serviciilor prestate și recepționate lunar va fi emisă numai după semnarea procesului-verbal de recepție aferent perioadei respective și va fi transmisă exclusiv prin sistemul național privind factura electronică RO e-Factura.
5.7 Valoarea finală plătibilă Prestatorului reprezintă contravaloarea serviciilor efectiv prestate, recepționate și facturate, fără a putea depăși valoarea totală a prezentului contract.

Articol 6 - DURATA ȘI CANTITĂȚILE CONTRACTULUI 
6.1 Prezentul contract intră în vigoare la data semnării de către ambele părți și produce efecte până la îndeplinirea integrală a obligațiilor asumate de părți.
6.2 Serviciile care fac obiectul prezentului contract se vor presta în perioada .................. – .................., în condițiile prevăzute în Caietul de sarcini.
6.3 Cantitățile contractate prin prezentul contract subsecvent sunt:
a) ............... atelier/clasă;
b) ............... atelier tematic/clasă, pentru perioada de prestare prevăzută la art. 6.2.
6.4 Cantitățile prevăzute la art. 6.3 reprezintă cantitățile contractate pentru perioada prevăzută la art. 6.2. Facturarea și plata se vor realiza exclusiv pentru cantitățile efectiv prestate și recepționate, cu aplicarea prețurilor unitare corespunzătoare prevăzute la art. 5.2.
6.5 În cazul modificării necesităților Achizitorului pe durata executării prezentului contract, orice modificare a cantităților contractate se va realiza numai cu respectarea prevederilor acordului-cadru și a legislației aplicabile.
6.6 Prestatorul va asigura desfășurarea atelierelor în zilele și conform programării comunicate de Achizitor, cu respectarea cerințelor prevăzute în Caietul de sarcini.

Articol 7 -  DOCUMENTELE CONTRACTULUI SUBSECVENT
7.1 Documentele contractului sunt: 
a) Anexa I:  Caietul de sarcini;
b) Anexa II: Propunerea tehnică;
c) Anexa III: Propunerea financiară; 
7.2 În cazul unei neconcordanțe între documentele prevăzute la alin. (7.1), acestea se interpretează și se aplică în ordinea în care sunt enumerate, cu respectarea prevederilor prezentului contract, ale acordului-cadru și ale dispozițiilor legale aplicabile. În cazul în care anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.
7.3 Prezentul contract se completează cu prevederile acordului-cadru.

Articol 8 - OBLIGAȚIILE PRESTATORULUI
8.1 Prestatorul se obligă să presteze serviciile de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, în conformitate cu prevederile prezentului contract, ale acordului-cadru, ale Caietului de sarcini, ale propunerii tehnice și ale legislației aplicabile.
8.2 Prestatorul are obligația să organizeze și să desfășoare atelierele contractate cu respectarea cerințelor, condițiilor și programării stabilite potrivit Caietului de sarcini și prezentului contract.
8.3 Prestatorul are obligația să asigure personalul necesar desfășurării corespunzătoare a atelierelor, în număr suficient și cu pregătirea adecvată activităților desfășurate, inclusiv în situațiile în care programarea impune desfășurarea concomitentă a activităților pentru mai multe clase.
8.4 Prestatorul are obligația să asigure, pe cheltuiala sa, toate materialele, consumabilele, echipamentele, instrumentele, accesoriile și orice alte resurse necesare organizării și desfășurării atelierelor, în cantități suficiente pentru participarea efectivă a tuturor beneficiarilor, toate aceste costuri fiind incluse în prețurile unitare stabilite prin acordul-cadru și prezentul contract.
8.5 Prestatorul are obligația să asigure transportul, manipularea, pregătirea și utilizarea resurselor necesare desfășurării atelierelor, precum și strângerea și evacuarea materialelor și resturilor rezultate din activitățile proprii, fără costuri suplimentare pentru Achizitor.
8.6 Prestatorul are obligația să utilizeze materiale, consumabile, instrumente și echipamente adecvate tipului de activitate și vârstei beneficiarilor, sigure pentru utilizarea de către copii și, după caz, conforme cu cerințele legale aplicabile.
8.7 În cazul atelierelor care presupun realizarea unor produse individuale de către elevi, Prestatorul va asigura materialele necesare astfel încât fiecare elev participant să poată realiza efectiv produsul sau activitatea specifică atelierului.
8.8 Prestatorul are obligația să respecte cerințele privind siguranța și protecția beneficiarilor, regulile aplicabile în unitatea de învățământ, precum și obligațiile privind confidențialitatea și protecția datelor cu caracter personal.
8.9 Prestatorul are obligația să asigure evidența atelierelor efectiv desfășurate și să furnizeze Achizitorului informațiile și documentele prevăzute în Caietul de sarcini.
8.10 Prestatorul are obligația să asigure și să prezinte, anterior începerii efective a activității persoanelor respective, documentele privind personalul care intră în contact direct cu minorii, în condițiile prevăzute în Caietul de sarcini și de legislația aplicabilă.
8.11 Prestatorul are obligația să respecte programarea comunicată de Achizitor și să asigure capacitatea organizatorică necesară pentru desfășurarea atelierelor conform acesteia.
8.12 Prestatorul are obligația să desemneze o persoană responsabilă pentru relația operativă cu Achizitorul.
8.13 Prestatorul are obligația să informeze fără întârziere Achizitorul cu privire la orice incident, neconformitate sau împrejurare care poate afecta desfășurarea corespunzătoare a atelierelor.
8.14 Prestatorul are obligația să respecte toate celelalte cerințe prevăzute în Caietul de sarcini, în propunerea tehnică, în acordul-cadru și în prezentul contract.
8.15 Prestatorul nu poate cesiona sau transfera drepturile și obligațiile asumate prin prezentul contract decât în condițiile prevăzute de lege și cu acordul prealabil scris al Achizitorului.
8.16 În cazul în care Prestatorul este constituit dintr-o asociere de operatori economici, membrii asocierii răspund solidar pentru îndeplinirea tuturor obligațiilor asumate prin prezentul contract. Liderul asocierii este împuternicit să reprezinte și să angajeze asocierea în raporturile cu Achizitorul, în limitele acordului de asociere. Orice modificare a componenței asocierii se poate realiza numai în condițiile permise de legislația aplicabilă în materia achizițiilor publice.

Articol 9 - OBLIGAȚIILE ACHIZITORULUI
9.1 Achizitorul are obligația să pună la dispoziția Prestatorului informațiile necesare pentru executarea corespunzătoare a serviciilor care fac obiectul prezentului contract.
9.2 Achizitorul va desemna o persoană responsabilă pentru urmărirea executării prezentului contract, recepția serviciilor și comunicarea cu persoana responsabilă desemnată de Prestator.
9.3 Achizitorul are obligația să pună la dispoziția Prestatorului spațiile, mobilierul, utilitățile și infrastructura de bază necesare desfășurării atelierelor, în condițiile prevăzute în Caietul de sarcini.
9.4 Achizitorul are obligația să comunice Prestatorului clasele beneficiare, tipurile de ateliere și programarea activităților, precum și orice modificări relevante pentru executarea serviciilor.
9.5 Achizitorul are obligația să asigure prezența cadrului didactic al clasei pe durata desfășurării atelierelor, pentru supravegherea generală a beneficiarilor, în condițiile prevăzute în Caietul de sarcini.
9.6 Achizitorul are obligația să asigure, prin cadrul didactic al clasei, evidența și/sau validarea prezenței beneficiarilor și confirmarea desfășurării activităților, potrivit prevederilor Caietului de sarcini.
9.7 Achizitorul are obligația să asigure monitorizarea și recepția serviciilor efectiv prestate, în condițiile prevăzute în Caietul de sarcini și în prezentul contract.
9.8 Achizitorul are obligația să comunice Prestatorului, în timp util, eventualele modificări, suspendări sau alte situații care pot influența programarea și desfășurarea atelierelor.
9.9 Achizitorul se obligă să efectueze plata contravalorii serviciilor efectiv prestate și recepționate în termen de 30 (treizeci) de zile calendaristice de la data înregistrării facturii prin sistemul național privind factura electronică RO e-Factura, în condițiile prezentului contract.

Articol 10 - PROTECȚIA DATELOR CU CARACTER PERSONAL
10.1 Părțile se obligă să respecte prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal, precum și legislația națională aplicabilă în domeniu.
10.2 Datele cu caracter personal comunicate între părți în legătură cu executarea prezentului contract, inclusiv, după caz, datele referitoare la beneficiarii Proiectului, vor fi prelucrate numai în măsura necesară îndeplinirii obligațiilor contractuale și legale ale părților.
10.3 Prestatorul are obligația de a asigura confidențialitatea și securitatea datelor primite, de a limita accesul la acestea la persoanele care au nevoie de informații pentru executarea serviciilor și de a nu utiliza datele în alte scopuri decât cele legate de executarea prezentului contract.
10.4 Fiecare parte răspunde pentru respectarea obligațiilor care îi revin, potrivit legislației aplicabile, în legătură cu prelucrarea datelor cu caracter personal.

Articol 11 - SANCŢIUNI PENTRU NEÎNDEPLINIREA OBLIGAŢIILOR CONTRACTUALE 
11.1 În cazul în care, din culpa sa exclusivă, Prestatorul nu își îndeplinește la termen obligațiile asumate prin prezentul contract, Achizitorul are dreptul de a aplica, cu titlu de penalități, 0,1% pentru fiecare zi de întârziere, calculate asupra valorii serviciilor neexecutate la termen, până la îndeplinirea efectivă și corespunzătoare a obligațiilor contractuale, fără a aduce atingere dreptului Achizitorului de a solicita repararea prejudiciului produs.
11.2 Neîndeplinirea sau îndeplinirea necorespunzătoare a obligațiilor privind prestarea serviciilor poate atrage, după caz, refuzul total sau parțial al recepției, neacceptarea la plată a serviciilor neprestate sau neconforme, aplicarea penalităților prevăzute la art. 11.1, atunci când este incidentă o întârziere în îndeplinirea obligației, precum și celelalte măsuri prevăzute în prezentul contract, în acordul-cadru și în Caietul de sarcini.
11.3 În cazul întârzierii la plata obligațiilor asumate prin prezentul contract, Achizitorul datorează penalități de întârziere de 0,1% pe zi din valoarea sumei neachitate, până la achitarea integrală a acesteia, dacă legea nu prevede altfel.

Articol 12 - RECEPȚIE ȘI VERIFICĂRI
12.1 Recepția serviciilor se va realiza lunar, pe baza atelierelor efectiv desfășurate, verificându-se respectarea cerințelor prevăzute în Caietul de sarcini și în oferta declarată câștigătoare, precum și a evidențelor și documentelor prevăzute în Caietul de sarcini.
12.2 Achizitorul are dreptul de a verifica, pe întreaga durată a executării contractului, modul de prestare a serviciilor și respectarea obligațiilor asumate de Prestator.
12.3 Confirmarea prestării serviciilor se realizează prin semnarea procesului-verbal de recepție de către reprezentanții autorizați ai părților.
12.4 Procesul-verbal de recepție constituie document justificativ pentru emiterea facturii și efectuarea plății.
12.5 În cazul constatării unor neconformități, Achizitorul poate refuza total sau parțial recepția serviciilor neprestate sau prestate necorespunzător și va solicita Prestatorului remedierea acestora, în măsura în care remedierea este posibilă.
12.6 Serviciile se consideră recepționate după semnarea procesului-verbal de recepție de către reprezentanții părților.

[bookmark: _Ref500222925][bookmark: _Ref500222817]Articol 13 - MODIFICAREA CONTRACTULUI
13.1 Prezentul contract poate fi modificat numai în condițiile și în limitele prevăzute de Legea nr. 98/2016 privind achizițiile publice, de actele normative incidente și de acordul-cadru, prin act adițional încheiat în formă scrisă și semnat de ambele părți.
13.2 Modificările contractului produc efecte numai de la data intrării în vigoare a actului adițional, cu excepția situațiilor în care legea prevede altfel.

Articol 14 - FORŢA MAJORĂ 
14.1 Forța majoră este constatată în condițiile legii.
14.2 Forța majoră exonerează părțile de răspunderea pentru neîndeplinirea obligațiilor contractuale afectate de aceasta, pe perioada în care acționează.
14.3 Executarea prezentului contract se suspendă pe durata existenței cazului de forță majoră, fără a aduce atingere drepturilor dobândite de părți anterior apariției acestuia.
14.4 Partea care invocă forța majoră are obligația de a notifica celeilalte părți, de îndată și în mod complet, producerea acesteia și de a lua toate măsurile rezonabile pentru limitarea consecințelor.
14.5 Partea care invocă forța majoră are obligația de a notifica celeilalte părți încetarea acesteia în termen de 15 (cincisprezece) zile calendaristice de la încetare.
14.6 Dacă situația de forță majoră se prelungește sau se estimează că se va prelungi pentru o perioadă mai mare de 30 (treizeci) de zile calendaristice, oricare dintre părți poate notifica celeilalte încetarea prezentului contract, fără ca vreuna dintre părți să poată pretinde plata de daune-interese.

Articol 15 - LITIGII 
15.1 Litigiile care pot apărea în legătură cu încheierea, interpretarea, executarea sau încetarea prezentului contract se vor soluționa, cu prioritate, pe cale amiabilă.
15.2 Părțile vor depune toate diligențele necesare pentru soluționarea pe cale amiabilă a oricărei neînțelegeri sau dispute izvorâte din sau în legătură cu prezentul contract.
15.3 În cazul în care părțile nu ajung la o soluție amiabilă în termen de 15 (cincisprezece) zile calendaristice de la începerea negocierilor, litigiul va fi soluționat de instanțele judecătorești competente din București.

Articol 16 - ÎNCETAREA CONTRACTULUI
16.1 Prezentul contract încetează în următoarele situații:
a) prin îndeplinirea integrală a obligațiilor asumate de părți;
b) prin acordul scris al părților;
c) prin reziliere, în condițiile prezentului contract;
d) prin denunțare unilaterală, în condițiile prezentului contract;
e) în caz de forță majoră, în condițiile prevăzute la art. 14;
f) în orice alte cazuri prevăzute de lege.
16.2 Achizitorul are dreptul să rezilieze prezentul contract prin notificare scrisă adresată Prestatorului, în cazul în care acesta nu își execută sau își execută necorespunzător obligațiile asumate prin prezentul contract și nu remediază neconformitățile constatate în termenul stabilit de Achizitor sau înregistrează neconformități grave ori repetate în executarea serviciilor.
16.3 Achizitorul are dreptul de a denunța unilateral prezentul contract, prin notificare scrisă transmisă Prestatorului, în cazul în care finanțarea necesară executării contractului nu mai este asigurată, creditele bugetare necesare nu sunt aprobate sau nu sunt disponibile ori intervin alte împrejurări independente de voința Achizitorului care fac imposibilă continuarea contractului, precum și în celelalte situații permise de lege și de acordul-cadru. În acest caz, Prestatorul are dreptul numai la plata serviciilor efectiv prestate și recepționate până la data încetării contractului, fără a putea solicita despăgubiri pentru serviciile rămase neexecutate.
16.4 Deschiderea procedurii insolvenței, dizolvarea, lichidarea sau falimentul Prestatorului nu împiedică Achizitorul să exercite drepturile prevăzute de lege și de prezentul contract, inclusiv dreptul de încetare a acestuia, dacă sunt îndeplinite condițiile legale.
16.5 Încetarea prezentului contract, indiferent de motiv, nu afectează drepturile și obligațiile scadente ale părților și nici dreptul acestora de a solicita repararea prejudiciilor cauzate prin neexecutarea obligațiilor contractuale.

Articol 17 - LIMBA CARE GUVERNEAZĂ CONTRACTUL
17.1 Limba care guvernează prezentul contract, precum și toate documentele întocmite în executarea acestuia, este limba română.

Articol 18 - COMUNICĂRI
18.1 (1) Orice comunicare între părți referitoare la executarea prezentului contract se va face în scris.
(2) Orice comunicare, solicitare sau notificare transmisă între Achizitor și Prestator va cuprinde cel puțin denumirea și numărul prezentului contract.
(3) Comunicările se pot transmite prin poștă, curier, e-mail sau prin înmânare directă, cu confirmarea primirii.
(4) Comunicările telefonice au caracter operativ și vor fi confirmate ulterior în scris, atunci când produc efecte asupra executării contractului.
18.2 Datele de contact ale părților sunt cele prevăzute la art. 16.2 din Acordul-cadru.

Articol 19 - LEGEA APLICABILĂ CONTRACTULUI
19.1 Prezentul contract este guvernat de legea română.
19.2 Orice aspect care nu este reglementat prin prezentul contract se completează cu dispozițiile Legii nr. 98/2016 privind achizițiile publice, ale H.G. nr. 395/2016, ale Codului civil și ale celorlalte acte normative aplicabile, în măsura în care acestea sunt incidente.

Prezentul contract a fost încheiat astăzi____________, în 2 (două) exemplare originale, având aceeași valoare juridică, câte un exemplar pentru fiecare parte.

	Achizitor,
ȘCOALA GIMNAZIALĂ NR. 178
                    Mihaela Gabriela Nițe






Serviciul contabilitate,
Administrator financiar
Valentin Marin Pătrășescu

 


Viză CFPP,
	Prestator,

